18 
J. F. Brandt, 
dimidio posteriore enim infra excisa evadit et parte sua anteriore acuminata ad os inter- 
maxillare haud pertingit. Tertia concha Manati magis recta, humillima, parva et parum revo- 
luta invenitur. Quarta concha ossiculum simplex, revolutum, tertia concha majus, parte 
anteriore foraminulis perforatum, facie interiore subplanum exhibet. Quinta^ ut in Rhytina, 
conchulae revolutae, oblongae, parvae, forma, supra faciem internam parietis lamellosi, 
tenuis partis inferioris laminae papyraceae deprehenditur. De reliquis conchis, Rhytinae 
conchis analogis, nihil habeo quod dicam, quum observare non licuit. 
In Halicore una cum narium cavitatis ambitu multo minore concharum modo descrip- 
tarum rudimenta brevissima et figura aUena tantum invenimus. Concha superior rudimentalis 
processulis vel eminentiis irregularibus , brevissimis (Tab. I, fig. 6e) iudicata videtur. Con- 
charum secunda (ib. fig. 6f) in Halicores craniorum uno, ubi major invenitur, processum sub- 
triangularem , postice excavatum, parte apicali subtrimcata sursum directum, e margine 
interno cristulam retrorsum directam (conchae tertiae vestigium?) emittentem exhibet, in 
altero autera craniorum nostrorum brevissima conspicitur. Concharum quarta processus bre- 
vissimi, tricruris, supra excavati, formam (ib. g) refert. Concha quinta crista brevi, revoluta, 
quartae infra adhaerente, repraesentari videtur. 
Lamina perpendicularis in omnibus Sireniis plus minusve crassa, in Halicore brevissima, 
in Rhytina et Manatis longior quam in Halicore, sed in Rhytina interdum brevior quam in 
Manatis observatur. In Manatis enim interdum ultra concharum majorum medium antror- 
sum paullisper tendit, in Rhytina vero parte sua anteriore pone medium earum desinit. In 
Manatis ceterum saepe pauUo altiorem, quam in Rhytina et Halicore animadvertimus. In 
Rhytina praeterea in marginis anterioris superiore parte truncatam, ut in Manatis^ in infe- 
riore parte vero excisam, non ut in Halicore falcatam, invenimus. 
Lamina cribrosa in Halicore foraminibus numerosissimis perforata tantisper antrorsum 
est promota et parte anteriore dilatata, ut non solum in aperturae nasalis externae parte, 
arcus zygomatici medium contra, ante processus pterygoideos, conspiciatur ; sed etiam 
aperturae nasalis externae parietem posteriorem constituât. In Rhytina, ut in Manatis, contra 
laminam cribrosam antice angustiorem, quam in Halicore, deinde a narium apertura externa 
remotissimam in narium cavitatis superioris profundissimae, a lamina papyracea maxima 
formatae parte postrema, arcus zygomatici posteriorem et processuum pterygoideorum an- 
teriorem et mediam partem contra, observaraus. Aperturae nasalis externae parietem pos- 
teriorem superiorem igitur haud sistere potest. — Etiamsi vero lamina cribrosa Rhytinae 
ut in Manatis antice angustior quam in Halicoris inveniatur, per se tamen considerata parte 
sua posteriore tantum tenuis et lamellosa, nec non foraminibus creberrimis variae magni- 
tudinis perforata invenitur. Pars enim superior et laterales ejus invicem confluxae os cras- 
sissimum (fere 2" crassum) componunt, quod fornicis instar laminarum papyracearum pos- 
teriorem superiorem partem obtegit et in marginem anteriorem, liberum, crenulatum, et 
asperum desinit. Pars superior fornicis, postice in medio cristae galli superiorem partem, 
valde prominentem, emittens, a cavitatibus binis ossis frontis recipitur. Laminae cribrosae 
